त्यसैले उनलाई ४० वर्षको बनाउन भानुभक्तलाई १८६९ तिरै जन्मेको देखाउनुपर्छ । अत्यधिक मृत्युदर भएको तत्कालीन नेपालमा आचार्य वंश र रोगी धनञ्जयको दीर्घजीवन ठान्न सकिँदैन । दोस्रो आधार ‘चालीस वर्ष भएँ म पुत्र पनि एक् मात्रै छ आठ् वर्षको’ भन्ने कविता हो । यस कविताले विसं १८६९ मा जन्मेका भानुभक्तलाई विसं १९०९ मा कुमारीचोकमा थुनिँदा ४० वर्ष र विसं १९०१ तिर जन्मेका छोरा रमानाथ आचार्य ८ वर्ष पुगेको बताउँछ ।
